Mark Benedict Coleridge

**Mark Benedict Coleridge** (født 25. september 1948 i Melbourne i Australia) er emeritert katolsk erkebiskop av Brisbane.
## Liv og virke
### Prest
Mark Benedict Coleridge studerte teologi ved University of Melbourne og ble ordinert til prest for erkebispedømmet Melbourne av hjelpebiskop John Anthony Kelly i 1974. Etter pastoralt arbeid studerte han fra 1980 til 1984 ved Det pavelige bibelinstitutt i Roma og Jerusalem. Fra 1985 underviste han ved *Catholic Theological College* i Melbourne. I 1988 mottok han sin doktorgrad i bibeleksegese fra Det pavelige bibelinstitutt i Roma og Jerusalem. 

Fra 1998 arbeidet han i Statssekretariatet, Vatikanets «utenriksdepartement». 
### Hjelpebiskop i Melbourne
Den 3. mai 2002 utnevnte pave Johannes Paul II ham til titulærbiskop av *Theveste* og hjelpebiskop i erkebispedømmet Melbourne. Han ble ordinert til biskop den 19. juni samme år av erkebiskopen av Melbourne, Denis Hart; medkonsekratorer var erkebiskop Francesco Canalini, apostolisk nuntius til Australia, og George Pell, erkebiskop av Sydney. 
### Erkebiskop av Canberra- Goulburn
I 2006 ble han utnevnt til erkebiskop av Canberra-Goulburn.

### Erkebiskop av Brisbane
Den 2. april 2012 utnevnte pave Benedikt XVI ham til erkebiskop av Brisbane. Innsettelsen i embedet fant sted 11. mai samme år.

Han var medlem av Den internasjonale kommisjon for engelsk i liturgien fra 1995 til 1997. I 2002 var han medlem av *Commission on Liturgy of the Australian Bishops' Conference*, dens generalsekretær i 2003. I 2004 ble han utnevnt til leder av redaksjonen for *Roman Missal* og leder av Den internasjonale kommisjon for forberedelsen av en engelsk språkutgave. Han ble også leder av *Commission on Liturgy* i Den australske bispekonferanse.

I 2017, under den nasjonale *Postal Survey* om ekteskap mellom personer av samme kjønn, sa Coleridge at han personlig mente at kjærligheten som deles av et par av samme kjønn bare kunne være *«venners kjærlighet»*. Han bemerket at barn ikke fikk lov til å gifte seg med foreldrene sine, og søsken heller ikke fikk lov til å gifte seg med hverandre, selv om han var enig i at tilfellene med par av samme kjønn og nære slektninger var annerledes. Han sa: *«Det er ikke dermed sagt at [par av samme kjønn] ikke er like. Det er ganske enkelt å si at de ikke er like og at de ikke kvalifiserer for det vi kaller ekteskap.»*

I 2023 erklærte Coleridge at han ønsket å «ordinere gifte aboriginske australske menn til katolske prester». Men dette krever et «unntak for gifte urfolksprester».

Den 18. juni 2024 innvilget pave Leo XIV hans aldersbetingede avskjedssøknad. Han var da 76 år gammel.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Kardinal Pietro La Fontaine (1860-1935) *1906
* Kardinal Celso Benigno Luigi Costantini (1876-1958) *1921
* Kardinal James Robert Knox (1914-1983) *1953
* Kardinal George Pell (1941-2023) *1987
* Erkebiskop Denis Hart (1941- ) *1997
* Erkebiskop *Mark Benedict Coleridge* (1948- ) *2002

## Referanser